Parêzerê HDP’ê Dede: Doza “Bûyerên Kobanê” bi Sedemên Sîyasî Hat Vekirin
Dede dibêje ku doza girtina HDP’ê û doznameya wê jî navendekê derketine û her du jî li dijî qanûnê ne
Berpirsê Komîsyona Hiqûq û Mafên Mirovan û Cîgirê Hevserokê Giştî yê Partîya Demokratîk a Gelan (HDP) Parêzer Umît Dede berîya rûniştana duyan ya doza “Bûyerên Kobanê” û doznameya di derbarê girtina HDP’ê de axifî. Dede dibêje ku jiber ku Dadgeha Qanûna Bingehîn doznama derbarê girtina HDP’ê de vegerand, Serdozgerîya Komarê ya Dadgeha Bilind ev mijar ne di roveja HDP’ê de ye. “Dadgeha Qanûna Bingehîn ser delîlên di doznameyê de dîyar kir ku ‘Di navbera endamên partîyê û kiryarên ku jê têne tawanbar kirin de ti têkilî tuneye.’ Jiber vê yekê jî divê ku dozgerî delîlên nû bibîne. Eger dozmaneyeke nû jî were amade kirin ewê bi sedemên sîyasî û dijî hiqûqê be.” Parêzer Dede dibêje ku doza girtina HDP’ê û doznameya wê jî navendekê derketine û her du jî li dijî qanûnênTirkîyê ne. Dede îdia kir ku 28 kesên ji dozê girtî ji alîyê desthilata sîyasî ve wek rehîne tên girtin. “Doznameya “Bûyerên Kobanê” ji 3,530 rûpelan pêk tê. Dozger hemî tiştên ketî ber destên wî xistîye nava vê doznameyê. Lê ti têkilîya tawan û delîlan nehatiye saz kirin. Bi hezaran axaftin û daxuyanîyên sîyasetvanan hene û ev jî di doznameyê de cîh digirin. Lê têkilîya van axaftin û daxuyanîyan bi “Bûyerên Kobanê” ango bi kuştina 37 kesan re nehatiye eşkere kirin. Jixwe jî tişteke wisa tuneye.” Dede di qedandina axaftina xwe de jî anî ziman ku ji sala 2015’an heta roja îro ji alîyê desthilatê ve zêxtên ser HDP’ê bi rêya dadgehan bi awayekî sîstematîk didomin. Hêjayî gotinê ye ku doza bi navê “Bûyerên Kobanê” bi îdiaya beşdarbûn û rêxistinkirina xwepêşandanên dema rexistina Dewleta Îslamî (DAIŞ) di sala 2014'an de erîşê bajarê Kobanê ya piranîya wan Kurdên Sûrî ne kir, hatiye vekirin ku wî demî 37 kesan jîyana xwe ji dest dabûn. Di vê dozê de 108 rêvebirên HDP’ê têne darizandin û rûnîştina duyan ya doza “Bûyerên Kobanê” dê 18 Gulan’ê li Enqere were dîtin.